ועדת הכספים, כנסת 24, פרוטוקול מספר 324, 2022-08-16 12:30

אלכס קושניר: שלום לכולם, אנחנו עוברים לפניות תקציביות, ויש לנו לא מעט.

אלכס קושניר: רצינו שיהיו יותר, אבל לצערי הרב, לא הכול אושר.

אלכס קושניר: אנחנו נתחיל מפנייה 151, 160 – משרד התרבות והספורט.

אסף וקסלר: אני מאגף תקציבים.

אסף וקסלר: הפנייה התקציבית נועדה לתקצב סך של 23,634 אלפי שקלים בהוצאה, וסך של 66,676 אלפי שקלים בהרשאה להתחייב למשרד התרבות והספורט, בהתאם לפירוט הבא: ברשות העתיקות תקצוב של 17 אלף אלפי שקלים בהוצאה, חלף 17 אלף אלפי שקלים בהוצאה להתחייב, בגין התאמת היקף תקציב לביצוע בתחום של פרויקטי מחשוב.

אסף וקסלר: בזכות פעולות טובות של הרשות, תהיה יכולת לבצע את זה השנה, ולכן אין סיבה לתקצב את זה רק בשנים הבאות.

אסף וקסלר: תקצוב של 6,634 אלפי שקלים בהוצאה וסך של 19 אלף אלפי שקלים בהרשאה להתחייב במינהל הספורט, עבור יישום של החלטת ממשלה 1379, שעוסקת באירועי המכביה בישראל, שנערכו בקיץ האחרון.

אסף וקסלר: וכן, לצורך קיום אירועי ספורט בין-לאומיים בישראל.

אסף וקסלר: בתוכנית מתקני הספורט, תקצוב סך של 64,676 אלפי שקלים בהרשאה להתחייב, עבור קידום של בינוי מתקני ספורט קהילתיים.

אלכס קושניר: איפה?

אסף וקסלר: בכל רחבי הארץ, לפי תוכנית המתקנים.

עפרי לוין: אני תקציבנית של משרד התרבות והספורט.

עפרי לוין: מדובר על קול קורא למתקנים קהילתיים.

עפרי לוין: רשויות מגישות בקשות, ובהתאם לקריטריונים שבמבחן התמיכה, הן מקבלות את התמיכה.

אלכס קושניר: שאלות לגבי הפנייה, חברים?

אלכס קושניר: פנייה מס' 151, 160 – מי בעד?

אלכס קושניר: פנייה מס' 151, 160 אושרה.

אלכס קושניר: הפנייה אושרה.

אלכס קושניר: אנחנו עוברים לפנייה הבאה, פנייה מס' 168 – רשויות פיקוח.

עשהאל צור: אני ממשרד האוצר, אגף תקציבים.

עשהאל צור: יש טעות בדף שהעברתי לכם, והפנייה דנה בתוכנית מס' 5435/01 – הרשות להתחדשות עירונית.

עשהאל צור: התוכנית מתקצבת סך של 370 אלפי שקלים בהרשאה להתחייב לצורך קידום התחדשות עירונית בפריפריה, וכן קידום הליכי קרקע משלימה.

עשהאל צור: זאת לאחר עבודת מטה ארוכה, שנעשתה בחצי השנה האחרונה.

אלכס קושניר: איפה התוכנית תתבצע?

עשהאל צור: ברשות להתחדשות עירונית מדובר על פיילוטים של קרקע משלימה בכסף.

מישל בוסקילה: באיזה רשויות?

עשהאל צור: השלב הראשון, שמדובר עליו כעת, הוא ברחובות, בקריית משה.

עשהאל צור: זאת שכונה שנמצאת בסמיכות לבסיס של חיל האוויר.

עשהאל צור: ובלוד.

עשהאל צור: זאת התחדשות עירונית לא בפריפריה אלא באירוע של קרקע משלימה.

עשהאל צור: התחדשות עירונית בפריפריה – הרשות להתחדשות עירונית פרסמה לרשויות קול קורא, וזה בהתאם למה שיוגש.

עשהאל צור: טרם נבחרו.

מישל בוסקילה: ברשותך, אדוני היושב-ראש, לגבי הסוגיה הזאת, בנושא של התחדשות עירונית, במקום קרקע משלימה, לא עשו דוח אפס כדי לראות מה חסר להם להון העצמי.

מישל בוסקילה: להשאיר את הנושא של הקרקע המשלימה מחוץ לפיילוט.

מישל בוסקילה: למה שתי הרשויות האלה כן קיבלו, ורשויות אחרות הולכות למשהו אחר?

עשהאל צור: במועצת מקרקעי ישראל התקבלה החלטה לפיה יהיו חמש ערים בפיילוט.

עשהאל צור: בשלב הזה, מסיבות כאלה ואחרות, אלה הערים הראשונות.

מישל בוסקילה: גם בערים הנוספות תהיה קרקע משלימה?

מישל בוסקילה: זאת סוגיה מאוד מעניינת.

עשהאל צור: הפיילוט מדבר על קרקע משלימה בכסף.

עשהאל צור: הפיילוט יבחן את השימוש, את היעילות של זה, ובהתאם לתוצאות הפיילוט יבחנו הרחבה של הנושא לשאר חלקי הארץ.

מישל בוסקילה: למה לא נגדיר את זה מראש ככסף, ולא כקרקע משלימה?

עשהאל צור: הפיילוט הוא העברה של קרקע משלימה לכסף.

עשהאל צור: שימוש בתקבולים מהקרקע, לצורך קידום שכונות בהן אין כדאיות כלכלית.

אלכס קושניר: פנייה מס' 168, מי בעד?

אלכס קושניר: פנייה מס' 168 אושרה.

אלכס קושניר: הפנייה אושרה.

אלכס קושניר: הפנייה הבאה היא של משרד הבריאות, מס' 190.

גאיה עופר: אני מאגף תקציבים, משרד האוצר.

גאיה עופר: הפנייה התקציבית נועדה להעברה של 480 מיליוני שקלים למשרד הבריאות עבור התמודדות עם מגפת הקורונה.

גאיה עופר: התקצוב נועד לתמוך במערכת הבריאות ובפעילות שלה אל מול הנגיף, קטיעת שרשראות הדבקה לריסון תחלואה בקורונה ובווריאנט האומיקרון בפרט ולשמור על בריאות האזרחים.

גאיה עופר: כל הסכום מגיע לתוכנית תפעול מטה, וזאת תוכנית שיש בה את תקציבי התפעול של המשרד, ביטחון, דיור, מחשוב, רכב וגם הוצאות התפעול של הקורונה.

גאיה עופר: ההעברה התקציבית הזאת נועדה להרחבת הצטיידות של משרד הבריאות, לרבות רכש של תרופות, התעצמות של מערך קטיעת שרשראות ההדבקות – דיגום PCR; דיגום של אנטיגן מוסדי של האוכלוסייה הכללית; דיגום של אוכלוסיות בתי האבות במסגרת מגן אבות; ניטור באמצעות תשתיות ביוב.

גאיה עופר: במקביל, אנחנו מממנים גם את החקירות האפידמיולוגיות, עושים בקרה על דיגום בנתב"ג במודל של מוכנות דינמית.

גאיה עופר: שומרים את המוכנות לבדוק בנתב"ג, במקרה ויהיה וריאנט רלוונטי.

גאיה עופר: יש תפעול שוטף של שירותי רוחב, ריצוף גנטי של וריאנטים לאיתור מוטציות.

אלכס קושניר: מישהו יודע מה מצב התחלואה?

גאיה עופר: כן.

גאיה עופר: יש כרגע בערך 1,800 מאומתים מידי יום.

גאיה עופר: אנחנו במעקב מתמיד אחרי וריאנטים וההתפתחות שלהם בחו"ל, ומרצפים את הנתונים בארץ.

אלכס קושניר: כמה חולים קשה?

גאיה עופר: 232 נכון לאתמול.

אלכס קושניר: יש התייחסות למד"א באיזושהי צורה?

אלכס קושניר: גם למד"א יש הוצאות קורונה, ואני לא יודע מי מממן את זה.

אלכס קושניר: איך זה עובד?

גאיה עופר: מד"א לוקחים חלק מהמכרזים השוטפים של המשרד, אבל אין הוצאות קורונה.

גאיה עופר: מד"א לא משופה באופן ספציפי על הוצאות קורונה.

אלכס קושניר: הבנתי.

אלכס קושניר: יש שאלות?

אלכס קושניר: פנייה מס' 190, משרד הבריאות.

אלכס קושניר: מי בעד?

אלכס קושניר: פנייה 190, משרד הבריאות, אושרה.

אלכס קושניר: הפנייה אושרה.

אלכס קושניר: פנייה מס' 169, 172, 9001 – הפחתה.

אסף וקסלר: אני מאגף תקציבים.

אסף וקסלר: למעשה, הפנייה הזאת היא הפחתה רוחבית של העודפים של כלל משרדי הממשלה, בסך של 2,130,620 אלפי שקלים, וזה בהתאם לסעיף 13 לחוק יסודות התקציב.

אסף וקסלר: למעשה, התקציבים מוקצים לארבעה שימושים: נושא ראשון, סך של 450 אלפי שקלים עבור העלאת שכר חיילי החובה בצה"ל.

אסף וקסלר: נושא שני הוא גם נושא שהוועדה מכירה היטב, וזה התקצוב של מה שנקרא מענק עבודה – המימון של הגדלת הזכאות לשנת 2022.

אסף וקסלר: נושא שלישי הוא תקצוב של 600 אלף אלפי שקלים עבור הגדלת שיפוי אוצר המדינה את המוסד לביטוח לאומי, בגין השתתפות בגביית דמי הביטוח.

אסף וקסלר: נושא רביעי הוא תקצוב של 510 אלף אלפי שקלים בהוצאה וגם בהרשאה להתחייב עבור סבסוד עבודות פיתוח שמבצעת רמ"י ביישובי עדיפות לאומית.

אלכס קושניר: יש משרדים שפעולתם השוטפת נפגעת מהקיצוץ הזה?

אסף וקסלר: לא, אין כאלה.

אסף וקסלר: יש נתון שהמשרדים כבר לקחו בחשבון בסוף שנת 2021.

אסף וקסלר: כלומר, החלטת הממשלה התקבלה באוגוסט 2021, וכשהם סיימו את השנה הם היו מודעים כמה עודפים הם יקבלו במהלך 2022.

אלכס קושניר: בתכנון הפעילות שלהם ל-2022 הם לקחו בחשבון את ההפחתה הזאת.

אסף וקסלר: נכון.

אלכס קושניר: תודה.

אלכס קושניר: פנייה מס' 169, 172, 9001, מי בעד?

אלכס קושניר: פנייה מס' 169, 172, 9001 אושרה.

אלכס קושניר: הפנייה אושרה.

אלכס קושניר: אנחנו עוברים לפנייה מס' 130, 132 – המרכז למיפוי ישראל.

אלכס קושניר: כמה אפשר למפות את ישראל?

עשהאל צור: אני מאגף תקציבים באוצר.

עשהאל צור: יש עוד עבודה.

עשהאל צור: הפנייה התקציבית נועדה לתקצב סך של 4,900 אלפי שקלים לצורך קידום ביצוע התאמות פנימיות, וכן קידום של פעולות מיפוי ורישום בקרקע, בהתאם להחלטת הממשלה.

עשהאל צור: מדובר על החלטת הממשלה הן לגבי הדרוזים והן לגבי הערבים.

עשהאל צור: תוכנית מס' 1 – שכר ותפעול; תוכנית מס' 4302/01 – 3,585 אלפי שקלים.

עשהאל צור: תוכנית מס' 2 – תוכנית מס' 4303/01 – 1,315 אלפי שקלים.

עשהאל צור: יש 4,900 אלפי שקלים, שמחולקים ל-2.5 מיליון שקלים מהחלטת הממשלה לתוכנית חומש למגזר הערבי, לטובת תצ"רים ביישובים הערביים, ועוד 2.4 מיליון שקלים הם מתוכניות 717, 716 של הדרוזים, גם לתצ"רים ביישובי החברה הדרוזית.

אלכס קושניר: מי בעד?

אלכס קושניר: פנייה מס' 130, 132 אושרה.

אלכס קושניר: הפנייה אושרה.

אלכס קושניר: פנייה 178, 186, 187, 180, 182 – משרד המשפטים.

עידו חי: אני מאגף התקציבים.

עידו חי: הפנייה נועדה לתקצוב סך של 154 מיליוני שקלים ו-398 אלפי שקלים בהוצאה לתשעה תקני כוח אדם בסעיף 08 – משרד המשפטים, הנהלת בתי המשפט ורשות האכיפה והגבייה.

עידו חי: התקצוב נועד עבור התוכנית לטיפול בנפגעי עבירות מין; מסקנות ועדת ברלינר; תקצוב פרויקטים טכנולוגיים ופרויקטי מחשוב במשרד המשפטים ובהנהלת בתי המשפט; היערכות לקראת המעבר לבניין החדש של משרד המשפטים; תקצוב התוכנית הכלכלית לצמצום פערים בחברה הערבית, החלטה 550; ותקצוב סך של 6 תקני כוח אדם שיפוטי לאור הרחבת העניינים המוגדרים כעניין כלכלי בחוק בתי המשפט.

אלכס קושניר: זהו?

אלכס קושניר: שלושה עמודים קראת בחצי שנייה?

עידו חי: אלה עיקרי הפנייה, ואנחנו יכולים להתחיל לעבור כל על תוכנית.

אלכס קושניר: תעבור על כל תוכנית.

עידו חי: תוכנית 0851/01 – מטה המשרד, תקצוב סך של 27 מיליוני שקלים ו-858 אלפי שקלים בהוצאה; 81 מיליוני שקלים ו-500 אלפי שקלים בהוצאה מותנית בהכנסה במטה המשרד.

עידו חי: במטה המשרד מדובר על תקצוב של מיליון שקלים עבור היחידה למשפט עברי במשרד המשפטים, בהתאם להחלטות ממשלה 289 ו-551 מ-2021, שעניינן יישום הסכמים קואליציוניים בשנת 2021.

אלכס קושניר: של מי?

קריאה: מפלגת ימינה.

עידו חי: בנוסף, יש תקצוב סך של 5,000 אלפי שקלים בהוצאה עבור טיפול בנפגעי עבירות מין, גם בהתאם לאותן החלטות ממשלה, יישום הסכמים קואליציוניים בשנת 2021 ואילך.

אלכס קושניר: של מי?

קריאה: תקווה חדשה.

עידו חי: ותקצוב סך של 21 מיליוני שקלים ו-858 אלפי שקלים בהוצאה, ו-81 מיליוני שקלים ו-500 אלפי שקלים בהוצאה מותנית בהכנסה עבור פרויקטי מחשוב רוחביים במשרד המשפטים, על יחידותיו השונות.

עידו חי: מדובר בפרויקטים של רכישת שרתים, ציוד למבנה משרד המשפטים החדש, רכישת תוכנות וכיוצא באלה.

עידו חי: תוכנית 0851/03 – פרקליטות המדינה.

עידו חי: תקצוב סך של 10 מיליוני שקלים ו-780 אלפי שקלים בהוצאה, ותקצוב סך של שלושה שיאי כוח אדם.

עידו חי: בתוך התוכנית של פרקליטות המדינה מדובר בתקצוב סך של 7 מיליוני שקלים בהוצאה לצורך התאמת תקציב התשלומים לעורכי דין של היחידה לאכיפה אזרחית לביצוע בפועל בפרקליטות המדינה; תקצוב סך של 3 מיליוני שקלים בהוצאה עבור התוכנית לטיפול בנפגעי עבירות מין, ברלינר שהזכרנו קודם; תקצוב סך של 780 אלפי שקלים בהוצאה ושלושה שיאי כוח אדם עבור תיקי אכיפה כלכלית ואזרוח מחלקה לחקירות שוטרים בפרקליטות המדינה.

עידו חי: תוכנית 0851/05 – הסיוע המשפטי.

עידו חי: תקצוב סך של 62 מיליוני שקלים ו-755 אלפי שקלים בהוצאה.

עידו חי: בסך הכול יש 50 מיליוני שקלים ו-100 אלפי שקלים בהוצאה עבור תשלומים לעורכי דין במיקור חוץ בסיוע המשפטי; תקצוב סך של 12 מיליוני שקלים עבור התוכנית לטיפול בנפגעי עבירות מין; תקציב סך של 655 אלפי שקלים עבור התוכנית הכלכלית לצמצום פערים בחברה הערבית, בהמשך להחלטת ממשלה מס' 550, מיום 24 באוקטובר 2021.

עידו חי: תוכנית 0851/07 – הרשות לאיסור הלבנת הון ומימון טרור.

עידו חי: תקצוב סך של 12 מיליוני שקלים בהוצאה מותנית בהכנסה.

עידו חי: מטרת השינוי היא לאפשר לרשות לקלוט את הכספים שמגיעים אליה מקרן החילוט, בהתאם להחלטות מועצת החילוט.

עידו חי: תוכנית 0851/10 – הרשות לרישום והסדר מקרקעין.

עידו חי: תקצוב סך של 2 מיליוני שקלים ו-657 אלפי שקלים בהוצאה.

עידו חי: הסכום מיועד עבור התוכנית הכלכלית לצמצום פערים בחברה הערבית, בהתאם להחלטת ממשלה 550.

עידו חי: תוכנית 0851/18 – נציבות הביקורת על מערך התביעה, מייצגי המדינה בערכאות.

עידו חי: תקצוב סך של 2 מיליוני שקלים ו-500 אלפי שקלים בהוצאה.

עידו חי: תקצוב של 10 תקני כוח אדם בהתאם לקצב הביצוע והאיוש בפועל בתוכנית.

עידו חי: תוכנית 0854/01 – הוצאות השכר במערכת בתי המשפט.

עידו חי: תקצוב סך של 9 מיליוני שקלים, 238 אלפי שקלים בהוצאה, ושישה שיאי כוח אדם.

עידו חי: כמו שהזכרתי קודם, תקצוב התקנים נועד בהמשך להרחבת סמכויות בתי המשפט לעניינים כלכליים.

עידו חי: התיקון התקבל בנובמבר 2021 – תיקון לחוק בתי המשפט.

עידו חי: תוכנית 0854/02 – הוצאות תפעול מערכת בתי המשפט.

עידו חי: תקצוב סך של 51,019 אלפי שקלים בהוצאה, ו-65 מיליוני שקלים בהוצאה מותנית בהכנסה.

עידו חי: 10,500 אלפי שקלים מיועדים עבור אכלוס בתי המשפט החדשים, שנפתחו בחדרה, בת ים, טבריה וצפת.

אלכס קושניר: הם נפתחו כבר?

פנחס פרנקל: למעט צפת, שאמור להיפתח בחודשים הקרובים.

פנחס פרנקל: שלושת בתי המשפט האחרים כבר אוכלסו.

עידו חי: בנוסף, יש תקצוב סך של 3 מיליוני שקלים עבור המשך עבודתה של ועדת החקירה הממלכתית בעניין האסון שהתרחש במירון, בהמשך להחלטה מס' 7 של הממשלה מיום 20 ביוני 2021.

עידו חי: תקצוב סך של 37,519 אלפי שקלים בהוצאה, ו-20,400 אלפי שקלים בהוצאה מותנית בהכנסה עבור פרויקטים טכנולוגיים רוחביים בהנהלת בתי המשפט.

עידו חי: הטמעת מערכת נט המשפט בבית המשפט העליון, פרויקט תיק חקירה דיגיטלי, תיעוד דיונים.

עידו חי: תקצוב סך של 44,600 אלפי שקלים בהוצאה מותנית בהכנסה עקב גידול בתעריפי ההוצאות השוטפות בבתי המשפט – ארנונה, חשמל, ניקיון וכיוצא באלה.

עידו חי: תוכנית 0855/01 – רשות האכיפה והגבייה.

עידו חי: תקצוב סך של 7 מיליוני שקלים בהוצאה.

עידו חי: 2 מיליוני שקלים עבור פרויקטי המחשוב ברשות, ו-5 מיליוני שקלים עבור התוכנית לטיפול בנפגעי עבירות מין, ברלינר.

אלכס קושניר: תודה רבה.

אלכס קושניר: הפנייה של משרד המשפטים מס' 178, 186, 187, 180, 182, מי בעד?

אלכס קושניר: פנייה מס' 178, 186, 187, 180, 180, משרד המשפטים אושרה.

אלכס קושניר: הפנייה אושרה.

אלכס קושניר: משרד החוץ – פנייה מס' 09007.

אלכס קושניר: זה עודפים?

אסף וקסלר: כן.

אסף וקסלר: הפנייה התקציבית נועדה להעברת עודפים משנת התקציב 2021 לשנת התקציב 2022 בסך של 29,550 אלפי שקלים בהוצאה לתוכניות התקציב הבאות: תפעול מטה בארץ, סך של 3,910 אלפי שקלים.

אסף וקסלר: זאת תוכנית שכוללת תקציב תפעול בעיקר בארץ.

אסף וקסלר: תוכנית הנציגויות בחו"ל, סך של 25,640 אלפי שקלים – בעיקר תפעול של נציגויות בחו"ל.

אסף וקסלר: הסיבות המרכזיות להיווצרות העודפים הן התקשרויות חוצות שנה, בעיקר בחו"ל, כמו שאתם יכולים לראות בתוכנית הרלוונטית.

אסף וקסלר: נציגויות בחו"ל מבצעות פרויקטים שנפרסים על פני מספר שנים, והתשלומים מתבצעים בהתאם לאבני דרך שנקבעות מול הספקים.

אסף וקסלר: לכן, הן משולמות בהתאם לביצוע בפועל.

אלכס קושניר: תודה רבה.

אלכס קושניר: משרד החוץ, פנייה מס' 09007 – מי בעד?

אלכס קושניר: פנייה מס' 09007, משרד החוץ, אושרה.

אלכס קושניר: הפנייה אושרה.

אלכס קושניר: פנייה אחרונה להיום היא 203, 209, תעסוקה.

מתן מור: פנייה התקציבית נועדה להעביר סכום של 548,742 אלפי שקלים עבור יישום החלטות ממשלה והתאמות בתוכניות הבאות: תוכנית 3630/01, תוכנית שכר.

מתן מור: שבעה תקני כוח אדם.

מתן מור: מטרת השינוי היא העברת שבעה תקנים עבור העברת מינהלת הכשרות לזרוע העבודה, בהתאם להחלטת ממשלה מס' 133 מיום 19 ביולי 2021.

אלכס קושניר: מאיפה ההעברה?

מתן מור: מינהלת ההכשרות הייתה במשרד האוצר, ועכשיו היא עברה לאגף להכשרה מקצועית בזרוע העבודה.

מתן מור: תוכנית 3641/01 – סבסוד שהות ילדי הורים עובדים במעונות יום, משפחתונים וצהרונים, בסך 403,500 אלפי שקלים, עבור התאמת תקציב וסבסוד עבור הרשמת פעוטות למעונות הסמל, בהתאם לשינוי שחל בנוהל התמיכה של זרוע העבודה, לאחר פתיחת שנת הפעילות.

מתן מור: תוכנית 3642/01 – עידוד תעסוקת אוכלוסיות ייעודיות ומעוטות השתתפות, בסך של 84,342 אלפי שקלים.

מתן מור: תקצוב של 48,842 אלפי שקלים עבור מימוש החלטת ממשלה מס' 550.

מתן מור: תקצוב של 10 אלף אלפי שקלים עבור תפעול מרכזי הכוון ליוצאי אתיופיה, בהתאם להחלטת ממשלה מס' 421.

מתן מור: תקצוב 5,500 אלפי שקלים עבור קורסים בשפה האנגלית לאוכלוסייה החרדית, בהתאם להחלטת ממשלה מס' 1189.

מתן מור: תקצוב של 20 אלף אלפי שקלים עבור מבחני תמיכה בלימודי המכללות הטכנולוגיות, עבור האוכלוסייה הערבית והחרדית.

מתן מור: גם זה בהתאם להחלטת ממשלה 550.

מתן מור: תוכנית 3642/02 – עידוד תעסוקת אוכלוסייה מבוגרת, 9,500 אלפי שקלים.

מתן מור: עבור דמי קיום, שוברים להכשרה מקצועית ומרכזי הכוון בהתאם להחלטת ממשלה 197.

מתן מור: תוכנית 3643/02 – שירות התעסוקה.

מתן מור: תפעול ופעולות – 5,400 אלפי שקלים עבור תוכנית מעגלי תעסוקה, לעידוד תעסוקה בחברה הערבית, בהתאם להחלטת ממשלה מס' 550.

מתן מור: תוכנית 3644/05 – הכשרות נוער בבתי ספר.

מתן מור: 3,600 אלפי שקלים למינהלת השירות האזרחי הלאומי.

מתן מור: תוכנית 3660/01 – תקצוב של 65 אלף אלפי שקלים עבור הגדלת תעריף לדמי שירות לאומי.

אלכס קושניר: תודה.

אלכס קושניר: יש שאלות?

אלכס קושניר: פנייה 203 עד 209 – תעסוקה.

אלכס קושניר: מי בעד?

אלכס קושניר: פנייה מס' 203, 209 – תעסוקה, אושרה.

אלכס קושניר: גם הפנייה הזאת אושרה.

אלכס קושניר: אם כן, סיימנו את הפניות להיום.

אלכס קושניר: נצא להפסקה ונודיע לכם מתי אנחנו חוזרים להצבעה על תקנות פיצויים על מבצע עלות השחר.